D' Wuete isch de längschti süedliche Abfluss vum Hochschwarzwald, un isch vum Urschprung bis zum End gueti nünzg Kilometer lang. D' Wuete isch eine vo de wichtigschte Flüss wo im Schwarzwald entschpringe düen. Nebeflüss gits am Oberlauf d' Haslach un d'Gauchach, kurz vor de Mündig d'Steine un d'Schlüecht. D' markanteschti Stell vom Flusslauf isch 's Wueteknüe bi Achdorf, wo de Fluss sinni Richtig vu  Oschte nach Süedweschte wechslet. Touristisch hätt Wueteschlucht e grossi Bedütig erlanget, öppe zwische de Neustädter Bruck un em Wueteknüe, grosszügig aglueget. Für die vile Wanderer gitt's dört sogar e Bergwacht, für d'Natur en Wuete-Ranger. D'Schlucht isch au Beschtandteil vom Schluchtesteig, em Tourismusprojekt für mehrdägigi Wanderunge im Süedschwarzwald.